1. ΝΟΜΟΘΕΤ. ΔΙΑΤΑΓΜΑ υπ' αριθ. 180 της 30/30 Απρ. 1969 (ΦΕΚ Α' 177) Περί του Κυβερνητικού Επιτρόπου των Ανωτάτων Εκπαιδευτικών Ιδρυμάτων. Άρθρ.1.-1.Δια την υπό του Υπουργού Εθνικής Παιδείας και Θρησκευμάτων άσκησιν της Κρατικής εποπτείας επί των Ανωτάτων Εκπαιδευτικών Ιδρυμάτων της Χώρας, διορίζεται παρ' εκάστω τούτων Κυβερνητικός Επίτροπος, δια Β.Δ/τος εκδιδομένου, μετ' απόφασιν του Υπουργικού Συμβουλίου, προτάσει του Υπουργού Εθνικής Παιδείας και  Θρησκευμάτων. Άρθρ.2.-1.Ο Κυβερνητικός Επίτροπος: α)Παρακολουθεί την εφαρμογήν των Νόμων εν γένει εις το εις ο διορίζεται Ανώτατον Εκπαιδευτικόν Ίδρυμα. β)Συνεργάζεται μετά των αρμοδίων υπηρεσιών του ιδρύματος δια την υπό τούτων εφαρμογήν των μέτρων της Κυβερνητικής Πολιτικής επί της Παιδείας προ ενημέρωσιν του Υπουργού Εθνικής Παιδείας και Θρησκευμάτων. γ)Ασκεί τα δι' ιδιαιτέρων Νόμων ανατιθέμενα εις αυτόν καθήκοντα. 2.Προς άσκησιν των κατά το Σύνταγμα και τον παρόντα Νόμον αρμοδιοτήτων του: α)Παρίσταται άνευ ψήφου εις τας συνεδρίας της Συγκλήτου, των Γενικών Συνελεύσεων των καθηγητών, των κατ' ιδίαν Σχολών, των Εφορειών, Επιτροπών και Συμβουλίων ή Συλλόγων καθηγητών, οίτινες λειτουργούν εις το Ίδρυμα. β)Υποβάλλει προτάσεις και εκφέρει γνώμην επί εκάστου συζητουμένου ως άνω θέματος. γ)Προκαλεί, κατ' εντολήν του αρμοδίου Υπουργού, την συζήτησιν υπό των αρμοδίων προς τούτο συλλογικών οργάνων, οιουδήποτε θέματος, και  δ)Δύναται να λαμβάνη γνώσιν παντός στοιχείου αναγκαιούντος εις αυτόν δια την άσκησιν των κατά τα άνω αρμοδιοτήτων του. Άρθρ.3.-1.Κυβερνητικός Επίτροπος διορίζεται διατελέσας τακτικός Καθηγητής Πανεπιστημίου ή άλλου Ανωτάτου Εκπαιδευτικού Ιδρύματος ή εν ενεργεία ή συνταξιούχος ανώτατος ή ανώτερος δημόσιος πολιτικός ή στρατιωτικός υπάλληλος ή ανώτερος ή ανώτατος δικαστικός εν γένει λειτουργός ή επιστήμων ανεγνωρισμένου κύρους. 2.Παρ' εκάστω των Ανωτάτων Πνευματικών Ιδρυμάτων ιδρύεται μία θέσις επί βαθμώ α' των ειδικών θέσεων, εις ην διορίζεται ο Κυβερνητικός Επίτροπος επί θητεία πέντε ετών δυναμένη να ανανεούται. 3.Εις περίπτωσιν υπάρξεως κενής θέσεως ή απουσίας ή σοβαρού κωλύματος Κυβερνητικού Επιτρόπου Ανωτάτου Εκπαιδευτικού Ιδρύματος, τα καθήκοντα αυτού δύναται ν' ανατίθενται προσωρινώς, δια κοινής αποφάσεως του Πρωθυπουργού και των Υπουργών Οικονομικών και Εθνικής Παιδείας και Θρησκευμάτων, εις Κυβερνητικόν Επίτροπον ετέρου Ανωτάτου Εκπαιδευτικού Ιδρύματος. Άρθρ.4.-Δια Β.Δ/τος εκδιδομένου προτάσει του Υπουργού Εθνικής Παιδείας και Θρησκευμάτων ρυθμίζονται: α)Τα της έδρας του Κυβερνητικού Επιτρόπου. β)Τα της συγκροτήσεως, οργανώσεως και λειτουργίας του γραφείου τούτου, ο καθορισμός των θέσεων υπαλλήλων και τα του τρόπου της πληρώσεως αυτών, δυναμένης να συντελεσθή και δια μετατάξεως υπαλλήλων εξ άλλων δημοσίων υπηρεσιών ή νομικών προσώπων δημοσίου δικαίου. γ)Πάσα άλλη αναγκαία λεπτομέρεια. Άρθρ.5.-Αι αποδοχαί του Κυβερνητικού Επιτρόπου και πάσαι αι λοιπαί απαιτούμεναι δαπάναι λειτουργίας του γραφείου τούτου βαρύνουν τον προϋπολογισμόν του παρ' ω παρίσταται Ιδρύματος, καταβαλλομένης εις αυτό ειδικής προς τούτο Κρατικής επιχορηγήσεως. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Μετά την σελ. 68,32) Σελ. 68,51 357-001 Κυβερνητικός Επίτροπος 31.Α.λ.1 31.Α.λ.1 Κυβερνητικός Επίτροπος 